《谷芳上人创二石桥谢以画并题》
明代·朱朴

村径两徒杠，津岐赖相接。岁久木尽摧，来往多病涉。

吾师好施木，毅然探囊箧。伐石来西山，架梁通便捷。

摅心不知劳，旬日足功业。行人履坦途，无复待舟楫。

平生好修葺，于此意自惬。福报固不图，一念历千劫。

愿焉寿无疆，期颐稳登蹑。

作者简介：浙江海盐人，字元素。体瘦长，而音声琅琅，务农为生。工诗，有《西村诗集》，许杞山序而刻之。